ROZHODNUTIE RADY
z 22. novembra 2004
o podpísaní a predbežnom vykonávaní dodatkového protokolu k Dohode o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
(2005/106/EK)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 310 v spojení s prvou a druhou vetou prvého pododseku článku 300 ods. 2,
so zreteľom na Akt o pristúpení z roku 2003, najmä na jeho článok 6 ods. 2,
so zreteľom na návrh Komisie,
keďže:
(1.
Rada 22. decembra 2003 poverila Komisiu, aby v mene Európskeho spoločenstva a jeho členských štátov viedla rokovania s Čile o dodatkovom protokole k Dohode o pridružení medzi Európskym spoločenstvom a jeho členskými štátmi na jednej strane a Čile na druhej strane s cieľom zohľadniť pristúpenie nových členských štátov k Európskej únii.
(2.
Tieto rokovania boli ukončené a dodatkový protokol bol parafovaný 30. apríla 2004.
(3.
S výhradou jeho neskoršieho uzavretia by mal byť dodatkový protokol podpísaný v mene Spoločenstva a členských štátov a malo by byť schválené predbežné vykonávanie určitých jeho ustanovení,
ROZHODLA TAKTO:
Jediný článok
1. Týmto sa predseda Rady poveruje určiť osobu splnomocnenú (osoby splnomocnené) podpísať v mene Spoločenstva a jeho členských štátov Dodatkový protokol k Dohode o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii.
Text dodatkového protokolu je pripojený k tomuto rozhodnutiu.
2. Články 2, 3, 4, 5, 6, 11 a 12 dodatkového protokolu sa budú predbežne vykonávať do jeho nadobudnutia platnosti.
V Bruseli 22. novembra 2004